|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

 *Šis straipsnis apie apie giminę. Apie apie kaimą skaitykite straipsnyje Krupaviesai.*

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

|  |  |
| --- | --- |
|    | **Šio straipsnio neutralumas yra ginčytinas.**Prašome žiūrėti diskusiją (papildomos informacijos gali būti istorijoje). |

**Krupoviesai** – LDK bajorų giminė, gyvavusi nuo XV amžiaus iki šių dienų.

Kilmė
-----

**Krupoviesai**- Lietuvos bajorai. Krupoviesų giminės protoplastas prūsų karys Kruposas (Krupos) gavęs bajoro titulą už dalyvavimą LDK didžiojo kunigaikščio Vytauto karių gretose kovojant su kryžiuočiais. (Lietuvos Metrika (1540-1543) 12-oji Teismų knyga, Parengė I.Valikonytė ir kiti, Vilnius, LII leidykla, 2007, 396, XXXVI p. ISBN 978-9986-780-94-6 , 220 psl. No.141.-1560) Iš prūso Kruposo savo gimines kildina Krupovičiai, Krupavičiai, Krupoviesai, Jamontovičiai, Paškovičiai, Felkovičiai ir kiti. Ši kilmės versija išdėstyta 1444 metų Krupovičių byloje dėl teisių ir titulo su Bastūnais, kurioje Trakų vaivada Jonas Manvydas atstovaudamas Lietuvos Didžiajam Kunigaikščiui Kazimierui Jogailaičiui patvirtino visas Krupovičių teises. Apie šią bylą dar kartą kalbama ir ji įtraukta į Lietuvos Metrikos 12 Teismų bylų knygą (Lietuvos Metrika (1540–1543). 1566 metais gruodžio 25 dieną Abiejų Tautų Respublikos karalius Žygimantas Augustas Gardine patvirtina bajorystę kai kuriems Eisiškių bajorams. (Lietuvos Metrika knyga 50, l. 77-80). Tame patvirtinime tarp kitų bajorų minimi ne tik Krupovičiai, bet ir Krupoviesai. Tai ne pirmas tiesioginis Krupoviesų paminėjimas. 1528 metais vykdant Lietuvos Didžiosios Kunigaikštystės karių bajorų surašymą yra įrašytas ir Eisiškių pavieto bajoras Jonas Krupoviesas (Jan Krupovies, originale rusėnų kalba Янъ Круповесъ).

Pavardė
-------

**Pavardė KRUPOVIES,as** – yra keli pavardės kilmės aiškinimai: 1- tai gali būti pravardė, 2- tai gali būti veiklą, užsiėmimą nurodanti pavardė, 3- tai pavardė, kurios šaknis paveldėta iš protėvio. Pavardės studijos leidžia teigti, kad tai sudurtinė pavardė KRUPO + VIES: pavardės šaknis KRUP yra paveldėta iš protėvio Krupos, o , o pavardės antra dalis- tai senąja rusų ar senąja lenkų kalba analogišką reikšmę turintis žodis WIES arba senąja rusų VIES (originalo kalba ВЕСЪ) reiškiantis kaimą. Tai yra tas tokią pavardę turintis žmogus yra iš Kruposo kaimo. 
(ВЕСЬ ж. новг. сельцо, селение, деревня, умалит. весца, сиб. веслина. Весняк м. веснянка ж. стар. крестьяне, поселяне, селянин, уроженец или житель веси.Толковый словарь живого великорусского языка В. Даля XIX века ). Ir toks kaimas (bajorkaimis, akalyca) Eisiškių paviete – KRUPOVIESAI (lenkiškai KRUPOWIESY) iš tiesų tuo laikotarpiu egzistavo ir ten gyveno ir Krupovičiai, ir Krupoviesai ir dar kitas pavardes turintys asmenys. Kai Kruposui buvo suteiktas bajoro titulas jis gavo žemės, ta žemė buvo šalia ypatingai svarbaus strateginio kelio iš Vilniaus į Krokuvą ir jo pareiga buvo esant reikalui tą kelią ginti. Taip susiformavo Krupoviesų bajorkaimis. Šiuo metu Krupoviesų (Krupaviesų) kaimas Lietuvos registre išlikęs, nors jame nėra nei vieno gyventojo.

Šaltiniai: 
Словарь древнего славянского языка. СПб 1899. EBook 2007 ;
Ефремова Т. Ф. Новый словарь русского языка. Толково-словообразовательный. – М.: Русский язык, 2000  ;
Словарь русских историзмов: Учеб. пособие / Т.Г. Аркадьева, М.И. Васильева, В.П. Проничев и др. – М.: Высшая школа, 2005 ;
Толковый словарь живого великорусского языка В. Даля XIX века;

```
Słownik staropolski, red. S. Urbańczyk i in. t. I-XI, Kraków 1953-2003;
```

Słownik staropolskich nazw osobowych, red. W. Taszycki, t. 1-6, Wrocław 1965-1983; t. 7: Suplement, red. M. Malec, Wrocław 1984-1987;
Słownik polszczyzny XVI wieku, red. M.R. Mayenowa i in. t. I-XXX, Wrocław-Warszawa 1966-2002.

Herbas
------

Istorikai, heraldikos specialistai, herbynų autoriai tokie kaip Adam Boniecki, Seweryn Uruski ir kiti nurodo, kad Krupoviesų bajoriška giminė turi Lubičiaus (LUBICZ) ir atskirais atvejais (susijusiais su paveldėjimo teise) Kirvio (TOPOR) herbą. Lubičiaus herbą Krupoviesai gavo po Harodlės unijos.

Vaizdas:Gray0001.jpgLVIA byla Nr.391-1-490

Privilegijos ir archyvai
------------------------

**Krupoviesai** yra gavę bent 2 žinomas Abiejų Tautų Respublikos karalių privilegijas. Jos abi yra susiję su žemės gavimu ar leidimu pirkti žemę. Tai 1600 metų Abiejų Tautų Respublikos karaliaus Zigmanto Vazos privilegija leidžianti bajorui, Trakų žemės teismo įgaliotąjam (advokatui) Augustinui Krupoviesui įsigyti Trakuose totorių žemes. Kita privilegija yra 1620 metais, kuria Abiejų Tautų Respublikos karalius Zigmantas Vaza suteikia žemės valdą Stanislovui Krupoviesui.

Krupoviesai, kaip rodo studijos, kaupė ir asmeninius archyvus, bet jie Tvano metu žuvo. Palyginti daug archyvinės medžiagos išliko ir yra sukaupta Lietuvos valstybės istorijos archyve, Rusijos valstybiniame istorijos archyve. Lietuvos valstybės istorijos archyve yra saugomos 3 bajorų luomo patvirtinimo bylos, kelios statistinės ūkio bylos, privilegijų, surašymų kopijos. Tai bylos: 391-1-490 ; 391-4-865 ; 391-4-1523; 394-7-164; 394-7-165 ir kitos.

Giminės raida
-------------

**Krupoviesai** buvo gan neturtingi bajorai tarnybininkai, bet jų šeimos buvo gausios ir gyvybingos. Todėl vaikams suaugus buvo ieškoma kur juos, nepažeidžiant bajoriško luomo garbės, apgyvendinti, ištekinti, surasti tinkamą bajoriškam luomui tarnybą. Iš giminės lizdo Krupoviesų bajorkaimio Eisiškių paviete Krupoviesai apsigyveno keliolikoje Radunės, Valkininkų, Onuškio, Lydos , Trakų, Vilniaus vietovių pradėdami, sudarydami atskiras tų vietovių vardais pavadintas šakas. Apie Krupoviesų gyvenamas vietoves savo knygose rašo daktaras, geneologas Česlovas Malevskis. Nuo XIX amžiaus vidurio Krupoviesai pradeda kurtis Vilnijoje ir Vilniaus mieste. XIX amžiaus paskutiniais dešimtmečiais prasideda Krupoviesų mokslo ir ekonominė emigracija į Rusijos imperijos sostinę Sankt Peterburgą, kiek vėliau į kitus Rusijos miestus. XX amžiaus pradžioje prasideda Krupoviesų emigracija į Jungtines Amerikos Valstijas.

Pirmasis pasaulinis karas ir po jo atsikūrusios ar susikūrusios valstybės, su labai sunkiai pereinamomis valstybių sienomis, padalina Krupoviesų giminę į kelias dalis, sukuria ar padidina atskirtį tarp šių giminės dalių. Rusijoje likusius ekonominius emigrantus dalinai naikina stalinizmo represijos. Antrasis pasaulinis karas ir jo pasekmės dar negailestingesnės. Leningrade (Sank Peterburge) gyvenantys Krupoviesai miršta blokados metu, beveik visi Vilniaus ir Vilnijos Krupoviesai, kaip lenkakalbiai, priversti repatrijuoti į Lenkiją.

Krupoviesai, priklausomai nuo gyvenamos valstybės (kaip gimtąją kalbą), vartoja 6 kalbas. Daktaras Arnoldas Janavičius, mokytojas Vytautas Krupoviesas yra sudarę Krupoviesų ir jų palikuonių genealoginį medį.

**Žymesni Krupoviesų giminės atstovai:**

* Augustinas Krupoviesas (Augustin Krupowies) , Trakų žemės teismo įgaliotąsis (advokatas);
* Antonis Danielius Krupoviesas (Antoni Daniel Krupowies) , Lietuvos Vyriausiojo Tribunolo 1719 metais deputatas;
* Jonas Krupoviesas (Jan Krupowies), 1863 metų sukilimo dalyvis, ištremtas į Samaros guberniją;
* Adomas Krupoviesas (Adam Krupowies) 1878 m. baigė Vilniaus 1-ją gimnaziją, studijavo ir baigė 1886 m. Sankt Peterburgo technologijos institutą, vienas iš naftos- dujų pramonės pradininkų Rusijos Imperijoje;
* Jonas Krupoviesas (Iwan Krupowies) 1882 m. baigė Vilniaus 1-ją gimnaziją, studijavo ir 1889 m. baigė Sankt Peterburgo universitete matematiką, buvo paskirtas ir dirbo Permės mieste;
* Mykolas Krupoviesas (Michal Krupowies) 1892 m. baigė Sankt Peternurgo Technologijos institutą, įgijo inžinieriaus specialybę; po 1917 metų perversmo liko gyventi Sovietų Rusijoje, ten 1924 metais padarė išradimą, registravo patentą;
* Stasys Mykolas Krupoviesas (Stanley Michal Krupowies), Jungtinių Amerikos Valstijų karo lakūnas, karo su komunistine Korėja didvyris;
* Zbignevas Krupoviesas (Zbignew Krupowies), lenkų poetas;
* Marija Krupovies (Maria Krupowies), mokslų daktarė, dainininkė, kompozitorė, kultūrologė;
* Chuanas Angelas Krupoviesas (Chuan Angel Krupoviesa), garsus Argentinos futbolininkas.

Literatūra
----------

Lietuvos Metrika (1528), knyga Nr. 523, V, 2006;

Lietuvos Metrika (1540–1543), Teismų knyga Nr.12, V, 2007;

Jan Ciechanowicz ,,Rody rycerskie Wielkiego Ksiestwa Litewskiego", V, 2006;

Czeslaw Malewski ,,Rodziny szlaheckie na Litwie w XIX wieku" , Warszawa, 2016;

Czeslaw Malewski.,Rody szlacheckie w powiecie lidzkim na Litwie w XIX wieku." Czas. Wilno 2002;

Черных П.Я. (1999) Историко-этимологический словарь современного русского языка. т.1. p.106;

Bernardinai", 2013-01-28 ,,Marija Krupoves atsako į Vilniaus šv. Kristoforo gimnazijos moksleivių klausimyną" ;

Jūratė Čirūnaitė, Bajorų pavadinimai- Lietuvos pavardžių šaltinis, VDU, Baltistica XXXVII(2), 2002;

Rimvydas Petrauskas, ,,Vytauto laikų didikų kilmė", VU, ISSN U235-716X, LITUANISTICA, 2000 Nr.1./2(41/42)

Atvira skaitmeninė biblioteka ,, Runivers"

,,Onuškis" – monografija, Vilnius, Versmė, 2017, Lietuvos valsčiai, ISSN 1822-489X, kn.34

Lietuvos Valstybės Istorijos Archyvas ;Byla 391-1-49

Lietuvos Valstybės Istorijos Archyvas, Byla 391-4- 1523

Lietuvos Valstybės Istorijos Archyvas, Byla 394-7-164

Lietuvos Valstybės Istorijos Archyvas , Byla 394-7-165